- Hindi News
- National
- समीक्षा बैठक में एसडीएम ने दिए पानी की टंकियों पर सुरक्षा इंतजाम के निर्देश
समीक्षा बैठक में एसडीएम ने दिए पानी की टंकियों पर सुरक्षा इंतजाम के निर्देश
सोमवारको उपखंड कार्यालय पर साप्ताहिक समीक्षा बैठक आयाेजन एसडीएम दिनेश चंद धाकड़ की अध्यक्षता में हुई। जिसमें सभी ब्लॉक स्तरीय अधिकारियों से लंबित प्रकरणों की समीक्षा कर समय पर निस्तारण के निर्देश दिए है।
बैठक में संपर्क पोर्टल में दर्ज प्रकरणों की जानकारी ली। साथ ही उनके समय पर निस्तारण कर पालना रिपोर्ट भिजवाने के निर्देश दिए है। उन्होंने कहा कि ग्राम पंचायतवार जल वितरण कमेटी का ब्योरा तैयार किए जाए। ताकि किसी भी गांव पानी बिल से संबधित कोई भी समस्या आती है तो उनसे बात की जासके। पानी की टंकियों पर लोगों के चढ़ जाने की घटनाओं के मद्देनजर उनकी सीढ़ियों पर लोक सिस्टम आवश्यक हो गया है। ऐसे में सभी ग्राम पंचायत सचिव अपने पंचायत में बीसलपुर ग्रामीण पेयजल योजना की कितनी पानी की टंकिया है, उनमें सुरक्षा के क्या इंतजाम है तथा उसके खसरा नंबर सहित अवगत कराए। स्वास्थ्य विभाग से आए प्रतिनिधि ने बताया कि लांबाकला हमीरपुर पीएचसी पर डॉक्टर नहीं है। अभी मौसमी बीमारी में बुखार के मरीज बढ़ रहे है। सीएचसी टोडारायसिंह में 100 प्रकार की दवा पीएचसी स्तर पर 10 प्रकार की दवा मरीजों को निशुल्क उपलब्ध करवाई जारही है। उन्होंने बीईईओ फजरुद्दीन से कहा कि वे स्कूलों में बच्चों की साफ सफाई को पहली प्राथमिकता दे। उसके बाद स्कूल की सफाई व्यवस्था पर दे। आंगनबाड़ी केन्द्रों का भी निरीक्षण कर वहां के बच्चों की साफ सफाई सुचारु रहे इसके लिए उनका निरीक्षण करे। प्रत्येक आंगनबाड़ी केन्द्र पर केन्द्र का नाम, कार्यकर्ता, आशा सहयोगिन, साथिन का नाम उसका मोबाइल नंबर लिखवाने की सुनिश्चिता करे। ग्राम पंचायत खरेड़ा में 20 21 तथा ग्राम पंचायत बरवास में 27 28 मार्च को होने वाले भामाशाह योजना सुविधा कैम्प की तैयारियों को लेकर एक बैठक बुलवाने के लिए सांख्यिकी अधिकारी अंजलि मंगल को निर्देश दिए। इसी प्रकार बैठक में बिजली, नरेगा, पशुपालन आदि पर चर्चा कर आवश्यक निर्देश दिए है।
टोडारायसिंह. समीक्षाबैठक में अधिकारियों को निर्देश देते एसडीएम दिनेश चंद धाकड़।
tgl_Latn sot_Latn hin_Deva hin_Deva hin_Deva hin_Deva hin_Deva